በተያዘው ዓመት አስራ ሁለት ሺህ ወጣቶችን ወደ ስራ ለማስገባት እየተሰራ ነው – አቶ ድሪባ ኩማ
ስራ አጥነትን እና ድህነትን ለመቅረፍ በወጣቶች ስራ እድል ፈጠራ ላይ ትኩረት በማድረግ በዘንድሮ አመት 12 ሺህ ወጣቶችን ወደ ስራ ለማስገባት እየተሰራ መሆኑን የአዲስ አበባ ከተማ አስተዳደር ገልጿል፡፡ለዚሁ የሚሆን የ350 ሼዶች ግንባታ እየተካሄደ ሲሆን በቀጣይ የ760 ሼዶች ግንባታ እንደሚጀመር አስተዳደሩ አስታውቋል፡፡በከተማዋ የተለያዩ ስፍራዎች የተሰሩ ሼዶችን  የጎበኙት የአዲስ አበባ ከተማ ከንቲባ ድሪባ ኩማ ወጣቶች  መንግስት ድጋፉን እንደሚያጠናክር ገልጸው  በቀጣይም የሼዶች ግንባታ ተጠናክሮ ይቀጥላል ብለዋል፡፡የሚገነቡትን ሼዶች በርካታ ወጣቶች ተደራጀተው ለመጠቀም እየጠበቁ በመሆኑ በእጣ እንደሚከፋፈል ከንተባው ተናግረዋል፡፡ሼዶቹ ለወጣቶቹ  በሚተላለፉበት ወቅት ፍትሀዊ የሀብት ከፍፍል ስለሚካሄዱ አስተዳደሩ ቁጥጥር እንደሚያደርግ አስታውሰው ህብረተሰቡም ብልሹ አሰራሮችን መታገል አለበት ብለዋል፡፡በግንባታ ላይ ለሚገኙ ሼዶች የመሰረተ ልማት ማሟላት ስራ በአፋጣኝ እንደሚካሄድ የተናገሩት አቶ ድሪባ ወጣቶችም የሚያጋጥሙ ችግሮችን በመቋቋም ለለውጥ ዝግጁ መሆን እንደሚገባቸው አሳስበዋል፡፡